KYK VIDEO: Karlien van Jaarsveld spog met ’n nuwe haarstyl
JY LEES NOU KYK VIDEO: Karlien van Jaarsveld spog met ’n nuwe haarstyl
Karlien van Jaarsveld - Instagram.
Aitsa! Die sangeres Karlien van Jaarsveld is bekend vir haar lang, blonde lokke, maar die popprinses spog deesdae met ’n korter kapsel.
Karlien het op Instagram ’n video gedeel waarin haar hare nou net-net onder haar skouers hang. Sy het daarby onthul sy het haar kuif geskeer, maar wil dit nou weer langer hê.
Ons is mal oor haar korter kapsel, en haar aanhangers voel duidelik dieselfde. "Ek hou van jou hare! (Ek bedoel die lengte, daai kuifie is ’n ander storie)," het die aktrise en oud-7de Laner Christi Panagio laat hoor. Ander is net so versot op haar nuwe voorkoms. "Love die natural korter hare," het nog een laat hoor.
Kyk hier na die video waarin Karlien met ’n korter kapsel pryk:
Môre aand 19:00 is ek in Centurion Teater. Kaartjies is R150 per persoon. My ma het gesê ek moet kreatief wees met die video?? dankie @analda_breedt #kykmykuifiewatekgeskeerhetennouprobeeruitgroei??
A post shared by Karlien (@karlienvanjaarsveld) on Jun 29, 2017 at 10:41am PDT
Karlien (31), wat tans swanger is met haar en haar man, die oudrugbyspeler Joe Breytenbach (33), se eersteling, deel gereeld kiekies van haar groeiende babamagie. Die paartjie het vroeër vanjaar stil-stil afgehaak. Sy het ook ’n driejarige tweeling, Eliah en Daniël, by haar eksman, die oud-Springbok Derick Hougaard.
It is not fame that I desire I pray its said about my life That i lived more to build Your Name JESUS than mine The only thing i want in life Is to be known for loving Christ
A post shared by Karlien (@karlienvanjaarsveld) on Jun 27, 2017 at 3:09am PDT
Die popprinses het onlangs die musiekvideo vir haar liedjie Dans in die Reën geskiet. Dit word op 15 Julie op die televisieprogram Jukebox op kykNET NOU! bekendgestel, bevestig haar ma en bestuurder, Ronel Brink.
Meer oor: karlien van jaarsveld| bekendes
Bobby en Karlien van Jaarsveld behaal ONGELOOFLIKE mylpaal
Gelukwensinge stroom in vir Karlien en Joe ná bruilof-vreugde